text: Gensynsglæde, da minister besøgte slagteri
  12 marts 2013 kl. 15.34
  Erhvervs- og vækstminister Annette Vilhelmsen besøgte i dag Danish Crown i Horsens. Ministeren er selv uddannet på et slagteri.
  Der var gensynsglæde, da Annette Vilhelmsen i dag besøgte Danish Crown i Horsens.
  Der var nemlig minder fra elevtiden for både erhvervs- og vækstminister Annette Vilhelmsen og Danish Crowns adm. direktør Kjeld Johannesen, da de i dag i mødtes på Danish Crowns storslagteri i Horsens.
  Annette Vilhelmsen er - som Kjeld Johannesen - uddannet på et kontor på et svineslagteri.
  Kjeld Johannesen på slagteriet i Hurup, og Annette Vilhelmsen på Svendborg Andelsslagteri.
  - Der er sket meget, siden jeg arbejdede på et slagteri. Jeg er imponeret over sammenhængen i produktionen. Alt er gennemtænkt ned i detaljen, og med en kombination af avanceret teknologi, samt ikke mindst specialuddannede medarbejdere, er både effektivitet og hygiejne helt i top, så det det har været fantastisk spændende, sagde Annette Vilhelmsen i forbindelse med besøget til Landbrugsavisen.
  